Ֆրիտրիխ Միւլլեր

Ֆրիտրիխ Միւլլեր (, 6 Մարտ, 1834 Պոհեմիայի թագաւորութիւն — 25 Մայիս, 1898, Վիէննա, Աւստրիա), աւստրիացի լեզուաբան եւ հայագէտ։

 Կենսագրութիւն 
1853-1857 թուականներուն ընթացքին ուսանած է Վիէննայի եւ Կոթինկենի համալսարաններուն մէջ։

Տիրապետած է Հայերէնին, Յունարէնին եւ Սանսկրիտին:

1858 թուականին Ֆրիտրիխ եղած է Վիէննայի համալսարանի, ապա՝ արքունական մատենադարանի տնօրէնը, իսկ 1866 թուականէն սկսեալ դարձաւ Վիէննայի համալսարանին լեզուաբանութեան դասախօսը եւ Կայսրական գիտութիւններու ճեմարանին անդամերէն մէկը։

 Հայագիտական աշխատանքներ 
1860-ական թուականներուն Միւլլերը իր հայագիտական յօդուածները հրատարակած է ճեմարանին պատմական եւ փիլիսոփայական տեղեկագիրին մէջ։ Ֆրիտրիխ նաեւ իր պատմաբանասիրական բնոյթի գործերուն մէջ անդրադարձած է Մեսրոպ Մաշտոցին գործունէութեան, հայկական գրական գիւտերուն, Կորիւնին, Ղազար Փարպեցիին, Ստեփանոս Տարոնեցիին (Ասողիկ), Առաքել Դաւրիժեցիին, Վարդան Բարձրբերդցիին եւ Մխիթար Գոշին գործերուն:

Իսկ լեզուաբանական յօդուածներուն մէջ, որոնք շատ լաւ ձեւով ամփոփուած են «Արմենիաքա» («Armeniaca») էջերուն մէջ, հետազօտած է Հայերէնի խոնարհումը ու հոլովումը, կատարելով բազմաթիւ ստուգաբանութիւններhttp://justus.anglican.org/resources/bcp/Muss-Arnolt/part6a.htm։

Ֆրիտրիխ Միւլլերին ամէնէն լաւ գործերէն են՝
 «Ընդհանուր ազգագրութիւն» (1879)
 քառահատոր «Լեզուաբանութեան հիմքերը» (1876-1887):

 Ծանօթագրութիւններ 

Ստորոգութիւն:Աւստրիացի լեզուաբաններ
Ստորոգութիւն:Աւստրիացի հայագէտեր
Ստորոգութիւն:Վիէննա քաղաքի մահեր
Ստորոգութիւն:6 Մարտի ծնունդներ
Ստորոգութիւն:25 Մայիսի մահեր